Samangsa Perang Dingin, Uni Sovyèt lan Amérikah Sarékat gadhah minat ageng kanggé nguwaosi wewengkon Somalia amargi lokasinipun ingkang strategis minangka lawang mlebet nuju Laut Merah. Pamaréntahan Barre awalipun dipunsengkuyung déning Uni Sovyèt, nanging dipunbatalaken taun 1977 nyusul upados Somalia kanggé nganeksasi wewengkon Ogaden kagunganipun Ethiopia. AS nggantosaken peran Uni Sovyèt minangka panyengkuyung kiyat pamaréntahan Barre dumugi taun 1989 kanthi maringaken dana ékonomi lan militèr ingkang agengipun ±100 yuta dolar AS per taun.